****

Vydáva Rím.- kat. farský úrad Kokošovce č.118, *telefón:* 77 98 118,

*email:* kokosovce@rimkat.sk

Božie viac a ľudské menej...

Všemohúci a večný Bože, vo svojej ŠTEDROSTI - Aká je naša predstava Boha Otca ? No často ovplyvnená negatívnou skutočnosťou biologického otca, ktorá sa môže znásobiť zlým príkladom učiteľa resp. kňaza. Neustále sa potrebujeme pýtať samých seba, či sme už tým trom odpustili a  či sme ochotní prijať pravý obraz Boha ako Naj...Naj...Naj...najštedrejšieho nielen teoreticky, ale aj prakticky. Boh všetko má, všetko, čo potrebuje. My nemáme nič. Potrebujeme od Neho. On je bohatý, my sme chudobní. Odkázaní a závislí na ŇOM. Potrebujem sa nechať obdarovať. Potrebujeme uveriť svojej chudobe, obmedzenosti a neschopnosti mať niečo samy od seba ! Potrebujem sa zbaviť pýchy a klamnej teórie: „Ja nič nepotrebujem, nič mi od nikoho netreba, ani od Pána Boha!“ Bez toho je ťažké hovoriť o kresťanstve, viere, vôbec o nejakom vzťahu s Bohom!

Dávaš prosiacim VIAC, než si zasluhujú a žiadajú; - Boh je láska. A hlavnou vlastnosťou lásky je dávať. Dávať druhému dobro. Boh nás stvoril a prijíma ako svoje milované deti. Nie podľa toho čo robíme, ako sa správame. Stvoril nás a chcel nás z lásky. Na tom nikdy nikto nič nezmení. Prekvapivé je, že dáva VIAC. Áno, toto dokážu aj pozemskí otcovia. Nemiluješ svoje dieťa preto, aké je, ale preto, že je tvoje. Nosí v sebe tvoj obraz, podobu, gény. Lebo keď naozaj miluješ svoje dieťa, chceš dať viac, viac ako si zaslúži, chceš ho zaplaviť láskou. Aby bol šťastný, stratil reč, aby nič nebolo potrebné vysvetľovať. Skutočnosť, že nevidíme to VIAC je problém v tom, že sa porovnávame s niekým. No málokedy s tými najchudobnejšími. Prečo oni nemajú a my áno. Sme príliš spravodliví, racionálni, logickí...ale Božie viac NEPOZNÁ LOGIKU, neriadi sa ľudskou logikou Boh iba dáva a nepočíta, nepozerá na zásluhy. Problém však je ak máme nesprávne očakávania. Od ľudí veľké a od Boha malé. A preto náš život často nefunguje. Poznáte príbeh kráľa, ktorý pozval svojich poddaných na hostinu? Každému kázal priniesť nejakú nádobu. A tak každý si niečo vzal. Náprstok, štamperlík, hrnček, vedierko, vedro...a jeden chudobný sedliak zapriahol koňa a na voz dal obrovitánsku kaďu. Nikto tej úlohe nerozumel. Nechcelo sa im veľmi na ten vysoký kopec vláčiť niečo veľké so sebou. No aké bolo ich prekvapenie, keď tam bola usporiadaná hostina a na konci každý dostal presne toľko zlata, koľko sa mu zmestilo do nádoby prinesenej so sebou. Oni všetci až na toho sedliaka uverili rečiam o lakomom kráľovi. Až kým sa osobne nepresvedčili. Ani nám sa často nechce! Nechce sa nám kráčať cestou života. Toľko ľudí nás už sklamalo. Pod vplyvom minulosti ideme často *(ak vôbec)* k Bohu s malým srdcom, strachom, malou nádobkou, malými očakávaniami. Kiež nám modlitba sv. ruženca pomôže tento postoj zmeniť. Prijať Božie VIAC !!! Do nášho nič...

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| F A R S K É O Z N A M Y:   * COVID automat: Od pondelka 20.9. je náš okres Prešov stále v červenej farbe. Vyplýva z toho nasledujúce. Všetky sv. omše až do odvolania budú v našej farnosti v režime „O T P“ teda očkovaní, prekonaní covid, alebo testovaní negatívne *(vo vlastnej réžii)* s naplnením 25 % kapacity kostola! V nedeľu budú v Dulovej Vsi, a Kokošovcich *(ak sú dve tak tá o 10.30 h)* iba pre zaočkovaných bez obmedzenia počtu. Sv. omša v režime “Základ“ *(teda aj pre neočkovaných a netestovaných)* bude v našej farnosti v Kokošovciach v pondelok ráno a v Kokošovciach aj Dulovej Vsi vo štvrtok pokiaľ sa neoznámi ináč. Na všetky sv. omše sa je potrebné zapísať !!! Bolo by veľmi žiadúce, aby sa každý vedel na vyzvanie preukázať covid - passom, potvrdením o negatívnom PCR, alebo AGN teste, či o prekonaní ochorenia. Prosíme kurátorov o zabezpečenie zoznamov a ich archivovanie. Vďaka * 3. ohlášky: Sviatosť manželstva chcú prijať snúbenci: Róbert Roba, s farnosti Abranovce a Miroslava Engeľová, z farnosti Kokošovce. Kto by vedel o nejakej manželskej prekážke u niektorého z týchto párov, nech to hlási na fare. * Rodičia prvoprijímajúcich: Pozývame srdečne všetkých otcov tretiakov, ktorým záleží na duchovnom formovaní vlastných detí na prvé stretnutie spojené s katechézou dnešnú nedeľu 3.10. o 15 h vo farskom kostole v Kokošovciach. Veľmi vítané sú pravdaže aj mamičky a tiež tí rodičia, ktorí majú deti prihlásené na prípravu v meste, ak tam sa takýchto stretnutí nezúčastňujú. Tešíme sa na Vás !! * ODPUSTKY pri ruženci: Môžu ich získať tí, ktorí sa modlia ruženec v kaplnke, kostole alebo v rodine, či rehoľnom alebo inom nábožnom spoločenstve. 1. Stačí štvrtina, teda 5 desiatkov. 2. Je potrebné nábožne rozjímať o tajomstvách. 3. Pri verejnom recitovaní treba vysloviť tajomstvá podľa zaužívaného zvyku. * Októbrová pobožnosť: Ružencové pobožnosti 35 min. pred sv. omšami, v nedeľu o 14 h. Predmodlievanie si horliteľky prosím dohodnite s kňazom. * Katechézy: Rómovia budú mať katechézu v Žehni v stredu 6.10. o 16 h. Birmovanci iba skupinka v Dulovej Vsi v piatok 8.10. o 18.40 h. Príďte všetci ! ! ! * Zapisovanie intencií: Tento týždeň budem zapisovať nové intencie na mesiace október až december 2021 takto: Kokošovce: pon. 4.10. a uto. 5.10. – hneď po sv. omšiach, Dulova Ves: štvr. 7. 10. - hneď po sv. omši, Žehňa v stredu 6.10. hneď po sv. omši. Ešte sú miesta na november a december. Ak môžete. tak príďte! * Adorácia: V Žehni v st. 6.10. od 17.15 hod. V Kokošovciach v ut. 5.10. od 16.45 h. * Obmedzenie úradných hodín: Od pondelka 4.10. až do konca mesiaca október 2021 budú úradné hodiny na fare v Kokošovciach obmedzené v tomto režime. Utorok, Štvrtok a Piatok vždy od 15.15 h. do 16.30 h. Ďakujeme za pochopenie !   *Pokojný október Vám prajú a žehnajú Vás +++ kaplán Štefan a farár Ľubik*  BOHOSLUŽBY Farnosti KOKOŠOVCE  27. týždeň Obdobia Cez rok (4.10.2021 – 10.10.2021)   |  |  |  |  |  |  | | --- | --- | --- | --- | --- | --- | | 4.10. | PO | *Sv. Františka Assiského, Spomienka* | KOKOŠOVCE | 7.30 | ZBP a dobrotu a láskavosť srdca pre Michaelu | | DULOVA VES | 18.00 | ZBP Mária s rod. *č.103* | | 5.10. | UT | *Sv. Faustíny Kowalskej, panny, Spomienka* | KOKOŠOVCE | 18.00 | + Michal + Mária + František  + Marta a ost. r. Bartkovej a Pankieviczovej *č.11* | | LESÍČEK | 17.00 | *Sv. omša Na úmysel celebranta* | | 6.10. | ST | *Streda 27. týždňa cez rok* | ŽEHŇA | 18.00 | + Jozef Cvoreň - *výročná* | | ZLATÁ BAŇA | 18.00 | + Margita + Jozef a ost. rod. Andraščíkovej *Vlč. d.* | | 7.10. | ŠT | *Ružencovej Panny Márie, Spomienka* | DULOVA VES | 18.00 | Za všetkých ruženčiarov | | KOKOŠOVCE | 17.15 | ZBP Stanislav a rodičia *č.110* | | 8.10. | PIA | *Piatok 27. týždňa cez rok* | KOKOŠOVCE | 17.15 | ZBP Margita a Ján a rod. Semančíkova *č.53* | | DULOVA VES  *Birmovanci 18.40h* | 18.00 | + Imrich a ost. rod. Bidovskej a Palenčárovej *č.67* | | 9.10. | SO | *S nedeľnou platnosťou* | DULOVA VES | 18.00 | ZBP Maroš a Julka *č.140* | | KOKOŠOVCE | 18.00 | ZBP Ladislav s rodinou *č.117* | | 10.10 | NE | *28. nedeľa*  *cez rok* | DULOVA VES | 8.30 | ZBP Jozef s rod. *č.156* | | KOKOŠOVCE | 10.30 | Poďakovanie za 15 r. šťastného manželstva *č.225* | | ZLATÁ BAŇA | 9.00 | ZBP Anna a deti  s rod. *č.38* | | ŽEHŇA | 10.00 | ZBP rod. Katušova a rod. Pancurákova *Abr.19* | | LESÍČEK | 11.05 | *Sv. omša za Boží ľud farnosti* |   *„Svätá Terézia od Dieťaťa Ježiša je jednou zo svätíc, ktorá nám najviac hovorí o Božej milosti i o tom, ako sa o nás Boh stará, ako nás berie za ruku a umožňuje nám rezko vystupovať na horu života, ak sa mu len úplne odovzdáme.“*  *pp. František*  *Z a m y s l e n i e: „Ich anjeli v nebi ustavične hľadia na tvár môjho Otca, ktorý je na nebesiach.“ Mt 18,4*  Dnes si pripomíname niekoho, kto je s nami do narodenia. Bol s tebou, keď si rástol, keď si hovoril prvé slová a robil prvé kroky. Pozná tvoje trápenia aj úspechy, tvoje chyby aj talenty. Stále sa o teba stará a pomáha ti kráčať k svätosti. Je to tvoj osobný anjel strážca!  Existenciu anjelov oddávna hlása Písmo aj katolícka Tradícia. Ľudia sa k nim už po stáročia modlia. V dnešnom evanjeliu Ježiš spomína anjelov strážcov detí. No svojich anjelov máme všetci – bez ohľadu na to, koľko už máme rokov.  Cirkev nás učí , že každý človek má svojho anjela strážcu. Zamysli sa teda nad tým: Dokonca aj ľudia ktorí popierajú existenciu Boha, majú svojho anjela strážcu. Má ho preto aj tvoj otravný kolega i nepríjemný zákazník. Skrátka má ho každý, či je dobrý alebo zlý ! A náš anjel strážca nás počas pozemského života nikdy neopustí. Anjeli sú teda skvelým dôkazom Božieho milosrdenstva a lásky ku všetkým ľuďom.  Dnes nám Ježiš hovorí, aby sme boli „ako deti“. Nám dospelým možno padne zaťažko prijať predstavu anjela po našom boku; a to aj predstavu anjela strážcu, ktorý nás ochraňuje. Ale malé deti túto skutočnosť prijímajú bez problémov. Väčšine detí sa vôbec nezdá zvláštne, že ich ochraňuje neviditeľná bytosť, ktorá sa za nich aj modlí.  Pokús sa dnes počas modlitby znovu získať trochu detskej jednoduchosti a údivu. Keď vstúpiš do Božej prítomnosti, predstav si, že je tam s tebou tvoj anjel strážca. Predstav si, ako spolu s tebou chváli a oslavuje Boha, prihovára sa za teba u Pána a pozorne ho počúva. Nech do tvojho srdca prinesie pokoj vedomie, že nikdy nie si sám !  Anjel Boží strážca môj, prosím ťa vždy pri mne stoj. Pomocnú mi ruku daj, vo všetkom mi pomáhaj. Aby som vždy, v každej chvíli viedol život Bohu milý, a tak tebou chránený, bol raz v nebi spasený. Amen“  *Slovo medzi nami, 2.október 2021* |
|  |